**Postopek pridobitve naziva Najboljša prostovoljska zgodba 2024**

1. **Uvodna obrazložitev**

Slovenska filantropija v sodelovanju z Društvom novinarjev Slovenije peto leto zapored razpisuje natečaj **Najboljša prostovoljska zgodba 2024**. Namen poziva je podelitev priznanja novinarju/novinarki, ki je s svojim prispevkom prispeval/a k prepoznavnosti prostovoljstva (predstavitev prostovoljca, prostovoljske organizacije ali prostovoljskega projekta).

1. **Kandidiranje za naziv in pogoji za sodelovanje**

Kandidaturo lahko vloži novinar ali novinarka, sodelavci uredništva ali njegov/njena urednik\_ca, ki mora predložiti izpolnjeno prijavnico s prilogami in soglasje kandidata\_ke.

Prijavljen prispevek je moral biti objavljen v času od 1. januarja do 31. decembra 2024 na televiziji ali radiu ter v tiskanih (časopisi, revije, glasila) ali elektronskih medijih, na lokalni, regionalni ali nacionalni ravni.

1. **Postopek izbire prejemnikov naziva**

Za izbor kandidatov Slovenska filantropija imenuje posebno strokovno komisijo. Strokovna komisija sprejema odločitve s konsenzom.

V izbor se uvrsti predlog, ki:

- je prispel pravočasno,

- je popoln,

- ima priložene najmanj tri reference.

Odločitev strokovne komisije je dokončna in nanjo pritožba ni mogoča.

V primeru zavrnitve predloga ima predlagatelj od strokovne komisije pravico zahtevati utemeljitev odločitve. Prijavitelji bodo o podelitvi naziva obveščeni po elektronski pošti.

Poroto za izbor nagrad sestavljajo Uroš Škerl (Oštro), predstavnik\_ca Društva novinarjev Slovenije, Jasna Rajnar Petrović (Slovenska filantropija) in Jaša Rajšek (Slovenska filantropija).

1. **Rok in način oddaje prijave**

Prijavitelj prijavnico s prilogami vloži elektronski prek prijavnega obrazca: <https://form.jotform.com/240352464973359>

Rok za oddajo predlogov je **31. marec 2025.**

1. **Podelitev naziva**

Podelitev naziva bo potekala na posebnem slovesnem dogodku v okviru Nacionalnega tedna prostovoljstva, ki bo 20. 5. 2025.

1. **Dodatne informacije**

Kontaktna oseba za dodatne informacije glede podelitve naziva je:

Jaša Rajšek, dosegljiv na 01 433 40 24, 051 775 237 ali [jasa.rajsek@filantropija.org](mailto:jasa.rajsek@filantropija.org).